PLAN FOR CULTURE

Održiva Ura: ESG u fokusu – Powered by Erste
2025-11-13 17:30 - 20:00 (Europe/Zagreb) | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U kontekstu sve strožih europskih klimatskih i energetskih politika, novi ciljevi energetske učinkovitosti postavljaju iznimno ambiciozan, ali nužan okvir transformacije sektora zgradarstva. Prema novim ciljevima koje je Europski parlament usvojio u srpnju 2023., do 2030. godine Europska unija mora smanjiti ukupnu potrošnju energije za najmanje 11,7 posto u odnosu na referentne vrijednosti iz 2020. godine. Države članice obvezne su ostvariti prosječne godišnje uštede energije od 1,5 posto, uz postupno povećanje ritma – od 1,3 posto do kraja 2025. do 1,9 posto do kraja desetljeća.
Mjere koje će omogućiti ostvarenje ovih ciljeva uključuju sustavne promjene na lokalnoj, regionalnoj i nacionalnoj razini – od javne uprave i industrije, preko poduzeća i podatkovnih centara, do najvažnijeg segmenta: zgrada. Javne institucije, kao i vlasnici javnih zgrada, imaju pritom osobito važnu ulogu – predviđeno je da svake godine smanje vlastitu potrošnju energije za 1,9 posto te da najmanje 3 posto zgrada godišnje obnovе u objekte s gotovo nultom ili nultom potrošnjom energije.
U ožujku 2024. usvojene su i nove izmjene Direktive o energetskoj učinkovitosti zgrada (EPBD), kojima se utvrđuje jasan vremenski okvir prema klimatskoj neutralnosti do 2050. godine. Od 2028. godine sve nove zgrade u vlasništvu ili korištenju javnih tijela moraju biti zgrade bez emisija, dok će od 2030. taj zahtjev vrijediti za sve nove objekte. Istodobno, države članice moraju smanjiti prosječnu godišnju potrošnju u sektoru zgrada za najmanje 16 % do 2030., odnosno 20–22 % do 2035. godine. Jedna od ključnih točkireforme odnosi se na postupno ukidanje grijanja i hlađenja na fosilna goriva do 2040. godine. Od 2025. više se neće moći subvencionirati samostalni kotlovi na fosilna goriva, dok će hibridni sustavi koji kombiniraju dizalice topline, solarne instalacije ili druge obnovljive izvore i dalje moći računati na financijsku potporu.
Upravo ta prijelazna faza, između postojećeg i novog, između tehnološkog i regulatornog, bit će u središtu razgovora sljedećeg izdanja ciklusa Održiva Ura: ESG u fokusu – Powered by Erste, koje se održava u Uraniji – prostoru kreacije, u četvrtak, 13. studenog u 17:30 sati.
Stručni panel posvećen energetskoj učinkovitosti zgrada i izazovima njezine implementacije u praksi okuplja vodeće stručnjake iz područja projektiranja, energetike i upravljanja objektima:
• Branimir Šegotić – HVAC/BIM inženjer, Termoinženjering – projektiranje
• Velimir Dvorščak – HVAC inženjer, Multimont d.o.o.
• Tomislav Stašić – HVAC inženjer, Idea to project d.o.o.
• Dražen Pomper – direktor, Monel d.o.o.
• Irena Križ Šelendić – ravnateljica Uprave za energetsku učinkovitost u zgradarstvu, projekte i programe EU
Kroz konkretne primjere rekonstrukcije poslovnih i stambenih zgrada – od zamjene energenata do prilagodbe sustava grijanja i hlađenja – razgovarat će se o stvarnim mogućnostima provedbe europskih ciljeva u nacionalnom i lokalnom kontekstu. Fokus nije na idealima, već na izvedivim rješenjima, inženjerskoj praksi i ulozi tehničkih profesija u dekarbonizaciji prostora koji svakodnevno oblikuju naš životni standard.
Događanje je besplatno, ali je broj mjesta ograničen, stoga pozivamo sve zainteresirane da se prijave ovdje.
Sljedeće, a ujedno i posljednje predavanje iz ciklusa ESG u fokusu – Powered by Erste, zakazano je za prosinac. Pratite urania.hr i erstebank.hr za nastavak dijaloga o održivosti.

GSK Kerempuh: SMRT NA DOPUSTU
2025-11-13 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Lorena Matešić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

HOME & GARDEN INTERIOR DESIGN
2025-11-14 - 2025-11-15
Festival je sajamskog i edukativnog karaktera, te je namijenjen arhitektima i dizajnerima enterijera i eksterijera.

HOME&GARDEN INTERIOR DESIGN
2025-11-14 - 2025-11-15 | Hotel Hills Sarajevo, Butmirska cesta 18, Ilidža, Kanton Sarajevo, 71210, Bosnia and Herzegovina
Sajam je namijenjen stručnjacima, profesionalcima, dizajnerima enterijera i eksterijera, arhitektama, krajnjim korisnicima, te svim zaljubljenica u uređenje doma. Ovaj jedinstveni koncept događaja okupit će kompanije iz BiH koje će se predstaviti sa novitetima i trendovima iz svijeta uređenja, te sve posjetioce očekuje bogata ponuda, savjete, preporuke, te sve informacije koje su potrebne za uređenje doma, vrta, vikendica, ugostiteljskih i turističkih objekata, poslovnih prostora…
Konferencija je namijenjena stručnjacima, profesionalcima, dizajnerima enterijera i eksterijera, te arhitektama. Ugostit će poznate predavače koji će svojim prezentacijama i predavanjima predstaviti sve aktuelnosti i inovacije, trikove, trendove i novosti iz svijeta uređenja doma, enterijera i eskterijera.

GSK Kerempuh: OTAC, KĆI I DUH SVETI
2025-11-14 19:00 - 22:15, 2025-11-19 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Popusti na grupne posjete (10 i više osoba)
Prodaja na tel. 01/4833 645, 01/4833 646

Moje bezbrižno ja (emotivni osobni fanzin!) ART ZA KVART u Školskom
2025-11-15 10:00 - 12:30
Povodom Međunarodnog dana djeteta, na ovoj ćemo Met Art radionici uroniti duboko u sebe i pronaći svoje unutarnje dijete – svoje iskreno, razigrano, bezbrižno i idealistično „ja“. Sjećate li se citata iz priče Mali princ? On glasi: Svi odrasli su nekada bili djeca… Ali samo nekolicina njih se toga sjeća. Zajedno ćemo se prisjetiti iskrenog i autentičnog sebe, a pritom ćete se opustiti, „istresti“ misli i emocije. A da vrijeme bude ne samo terapeutski, već i kreativno provedeno, sve ćete pretočiti u malu intimnu knjižicu koju ćete sami izraditi – također zvanu fanzin.
Tehnika: Mix media (kombinirane tehnike) u obliku fanzina – samostalno objavljene, nekomercijalne knjižice u vlastitoj izradi (teme takve knjižice mogu biti razne, društvene i osobne, izvan okvira popularne kulture).

GSK Kerempuh: PLJUSKA
2025-11-15 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
NOĆ KAZALIŠTA 2025 – SVE ULAZNICE PO 10,00€
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ŽENIDBA
2025-11-16 20:00 - 22:15, 2025-11-27 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

Javna tribina: Grad i promet
2025-11-19 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Treća po redu Javna tribina: Grad i promet, koju će se održati u srijedu, 11. studenog u 17:30 sati u Uraniji – prostoru kreacije, otvara važno poglavlje u promišljanju suvremenog Zagreba: kako pristupiti prenamjeni brownfield područja u kontekstu održive urbane mobilnosti, prostorne pravednosti i očuvanja identiteta grada.
U vremenu kada se granice grada šire brže od njegove infrastrukture, a investicijski pritisci često nadjačavaju planersku logiku, pitanje odnosa između prometa i prostora postaje pitanje kolektivne odgovornosti. Upravo zato Uranijina javna tribina okuplja stručnjake koji temu brownfielda sagledavaju iz različitih, ali komplementarnih perspektiva – urbanističke, prometne, institucionalne, sociološke i ekonomske.
Tribinu moderira Luka Krstulović, arhitekt i urbanist (INTERDIS d.o.o.), koji polazi od premise da se razvoj grada ne može odvijati brže od njegovog planiranja. Deregulacija urbanističkog sustava, upozorava, dovela je do fragmentiranog urbanog rasta i neusklađenih infrastrukturnih ulaganja. Integralno planiranje brownfield zona, stoga, mora objediniti prostorne, prometne, društvene i ekonomske dimenzije grada, uz uspostavu održivih modela javno-privatnog partnerstva.
Prof. dr. sc. Marko Ševrović (Zavod za prometno planiranje, Fakultet prometnih znanosti) upozorava na prometne i društvene posljedice jednostrane prenamjene brownfield područja. Kada se nekadašnje industrijske zone transformiraju u monofunkcionalna stambena naselja, grad gubi ravnotežu – a s njom i osnovne preduvjete za održivu mobilnost. Ševrović ističe važnost planiranja mješovite namjene koja smanjuje prometne potrebe, potiče aktivne oblike kretanja te gradi urbani prostor po mjeri svakodnevnog života.
Iz institucionalne perspektive, Nataša Milutin Naglić (Grad Zagreb) predstavit će sustavni pristup Grada Zagreba revitalizaciji brownfield lokacija. U okviru gradskih prostornih politika definiran je niz prioritetnih zona – Gredelj, Zagrepčanka, Zagrebački velesajam, Blok Badel i prostor bivše tvornice Sljeme u Sesvetama – čiji razvoj podrazumijeva usklađivanje planova, participaciju građana i raspisivanje javnih urbanističko-arhitektonskih natječaja. Naglić naglašava kako brownfield nije samo prostorni potencijal, već i test institucionalne koordinacije, planske dosljednosti i sposobnosti grada da stvori nove javne vrijednosti.
Sociološki pogled donosi Lora Heršak (Muzej grada Zagreba), koja upozorava da revitalizacija brownfielda mora počivati na razumijevanju socijalne strukture i potreba zajednice. Revitalizacija, ako je lišena javne dimenzije, može postati instrument prostorne ekskluzije i gentrifikacije. Heršak ističe važnost očuvanja memorije prostora, identiteta mjesta i baštine, kao i stvaranja otvorenih, inkluzivnih urbanih prostora koji služe zajednici. Grad, podsjeća, pripada građanima – neovisno o vlasničkim odnosima.
Iz domene prometne ekonomike i planerske prakse doprinos donosi Mateo Uravić (Ernst & Young Savjetovanje d.o.o.), koji ukazuje da brownfield zone u Zagrebu, iako prometno povoljno smještene, često nisu funkcionalno spremne za transformaciju. Nedostatak evaluacijskih alata i prometnih modela dovodi do situacija u kojima se prometna mreža suočava s novim opterećenjima bez adekvatne pripreme sustava.
Kroz interdisciplinarni dijalog sudionika, tribina Grad i promet otvara pitanje odgovornosti planiranja – prema prostoru, prema građanima i prema budućnosti grada. Brownfield prostori pritom postaju ogledalo šireg urbanog konteksta: odnosa između javnog i privatnog, planiranog i spontanog, prošlosti i onoga što tek treba nastati.
Programom javnih tribina Urania potvrđuje svoju poziciju kao mjesta kritičkog promišljanja prostora – gdje se arhitektura, urbanizam, promet i društvo ne susreću tek teorijski, već kroz otvoreni dijalog stručne i šire javnosti.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Tkanje emocija (nauči vesti!) ART ZA KVART u Školskom
2025-11-20 17:00 - 18:30
Navratite poslije posla ili napornog dana kako bismo zajedno kroz doodlanje ispraznili sve emocije koje nas preplavljuju (bez obzira jesu li pozitivne ili negativne). Zatim ćemo iz vesti u vez i kući ćete ponijeti zakrpu za tkaninu koju ste samostalno izradili – a koju nigdje ne možete kupiti jer je samo vaša i osobna. Predznanje u vezenju nije potrebno!
Tehnika: Vezenje koncima i iglom na tkanini.

GSK Kerempuh: ALAN FORD
2025-11-20 20:00 - 21:25, 2025-11-29 20:00 - 21:25 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

Piran Days of Architecture 2025: Is Architecture Neutral
2025-11-21 18:00 - 2025-11-22 22:00 | Avditorij Portoroz, Sencna pot 8A, Portoroz, 6320, Slovenia
You are kindly invited to the 42nd international conference Piran Days of Architecture, which will take place on Saturday, 22 November 2025, from 10 am to 6 pm at the Auditorium Portoroz. The 2025 Piranesi Awards will be presented at 6 pm, followed by the traditional opening of the 2025 Piranesi exhibition at 8 pm in the Monfort Exhibition hall.
The programme starts on Thursday, 20 November.
Speakers and Piranesi jury

Honorary patron of 42nd PIDA is Anna Ramos, director of Fundació Mies van der Rohe.

Is Architecture Neutral?
As architects, we regard our field of expertise to be an autonomous discipline which is bound by its internal rules. To an extent, this is true as we are talking about a specific discipline boasting its own history as well as methods and operational techniques. But on the other hand, architecture affects everything, and everything affects architecture. As a result, it is in no way neutral but rather always situated in one place or another – physically, socially, and historically. If architecture were neutral, it wouldn’t bear social, environmental, and political responsibility. It would be apolitical, confined to the ivory tower of its autonomy. Being, as it is, situated in the world and in time, however, it is beholden to acting responsibly right here and right now.
Architecture is about research which leads to the uncovering and modification of the designated function of the existing, rather than to the mere creation of new forms. This prompts the necessity of consideration, which accounts for the bigger picture and acts accordingly, too. As architects, we must be active, develop concepts, and take decisions even on levels which lie outside the autonomy of the architectural profession. Nowadays, this has chiefly to do the with the consideration on social injustice and the environmental crisis. Late capitalism is edging architecture’s artistic and social, but also technical and scientific relevancy ever closer towards a state of crisis. Architecture is increasingly becoming a market commodity, be it either a luxury product or cultural heritage frozen in time, or a merciless tool employed by the capital to serve the purpose of profit-making. What is needed is a critical reflection on what architecture is, and what are the causes and manner of its operation, as well as its effects.
Miha Dešman

Please, note that number of seats in Auditorium is limited. We kindly suggest visitors to reserve the entrance to the conference by buying the ticket in advance. In case of the sold-out conference the entrance priority will be given to pre-payed tickets.

Piran Days of Architecture 2025
2025-11-22

GSK Kerempuh: UBOJSTVO U ORIENT EXPRESSU
2025-11-22 20:00 - 21:35, 2025-11-23 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojom nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: ZvUQ – Fantasy Tales
2025-11-23 11:00 - 12:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U okviru ciklusa Kreativna Ura u Uraniji – prostoru kreacije, ansambl ZvUQ (Zagreb Unlimited Quintet) nastavlja svoj koncertni niz Important Dates by ZvUQ programom Fantasy Tales, koji će se održati u nedjelju, 23. listopada u 11 sati.
Nakon koncerta Peace of Mind, posvećenog Svjetskom danu mentalnog zdravlja, novi program usmjerava pažnju na Međunarodni dan djeteta, propitujući odnos između umjetnosti, odrastanja i imaginacije.
ZvUQ čine Ana Batinica (flauta), Iva Ledenko (oboa), Eva Fritz (fagot), Bogdan Bikicki (klarinet) i Petar Kšenek (rog) – glazbenici koji djeluju na solističkim pozicijama u orkestrima Hrvatskog narodnog kazališta u Zagrebu i Zagrebačke filharmonije. Okupljeni iz Hrvatske, Slovenije i Srbije, članovi ansambla dijele ideju glazbenog zajedništva koje nadilazi nacionalne, generacijske i institucionalne okvire. Njihov pristup temelji se na istraživanju uloge glazbenika u društvu te na potrebi za otvaranjem prostora u kojem glazba ne funkcionira samo kao izvedba, već kao oblik mišljenja.
Ciklus Important Dates by ZvUQ osmišljen je kao glazbeno-refleksivna platforma koja tematski povezuje umjetnost i društveno relevantne datume – Svjetski dan mentalnog zdravlja, Međunarodni dan djeteta, Svjetski dan borbe protiv raka i Dan planeta Zemlje. Svaki koncert u ciklusu funkcionira kao misaoni komentar, ali i kao akustički prostor zajedništva, gdje glazba ne objašnjava, nego otvara mogućnost slušanja i razumijevanja onoga što ostaje neizrečeno.
Program Fantasy Tales koncipiran je kao moderirani koncert namijenjen djeci mlađoj od dvanaest godina, no njegovo značenje nadilazi pedagoški okvir. Riječ je o multidisciplinarnom projektu koji kombinira glazbu, vizualnu umjetnost i narativni pristup slušanju. Koncert uključuje i dječje ilustracije inspirirane Debussyjevom suitom Children’s Corner, čime se stvara audio-vizualni doživljaj koji simultano potiče slušnu i vizualnu percepciju publike.
Na repertoaru su djela Claudea Debussyja (Children’s Corner) te izbor iz Disneyjevog glazbenog opusa u aranžmanima za puhački kvintet (Disney Medley, arr. Jaehyeok Choi). Kroz ovaj dramaturški luk, ZvUQ istražuje različite moduse pripovijedanja u glazbi – od klasične orkestralne geste, preko intimne suptilnosti Debussyjeve impresionističke poetike, do popularne filmske imaginacije.
Svojim radom, ZvUQ otvara pitanje kako se glazba može tumačiti u suvremenom društvenom kontekstu – ne samo kao estetski čin, već i kao prostor etičkog promišljanja, komunikacije i obrazovanja. U projektu Fantasy Tales, glazba postaje polje susreta generacija, disciplina i percepcija, dok se uloga djeteta prepoznaje kao paradigmu čuđenja, radoznalosti i otvorenosti prema zvuku.
Suradnja Uranije – prostora kreacije i ansambla ZvUQ u okviru Kreativne Ure potvrđuje važnost stvaranja mjesta gdje se arhitektura prostora, zvuk i misao međusobno prepliću – čineći glazbu ne samo izvedbom, već i procesom zajedničkog osluškivanja.
Program je sufinanciran sredstvima Grada Zagreba.
Više o koncertu saznajte na urania.hr.

Kreativna Ura: Arhitektura i glazba
2025-11-25 19:00 - 21:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Treći i završni koncert iz ciklusa Arhitektura i glazba, koji će se održati u utorak, 25. studenog u 19 sati u Uraniji – prostoru kreacije, okuplja Ansambl Synchronos i tri suvremene skladateljice – Ivanu Kiš, Lauru Čuperjani i Emmu-Kate Matthews – čija se nova djela bave granicama između akustičkog i prostornog, između zvuka kao strukture i prostora kao glazbenog fenomena.
Program postavlja pitanje kako se prostornost može percipirati kroz zvuk te kako se glazbeni proces može shvatiti kao arhitektonsko modeliranje vremena i materije. U tom smislu, koncert ne funkcionira samo kao izvedbeni događaj, već kao eksperimentalni prostor opažanja, gdje se zvuk, prostor i tijelo slušatelja stapaju u jedinstvenu percepcijsku matricu.
Tri skladbe – tri konceptualna pristupa
Ivana Kiš, u skladbi De Profundis, polazi od arhitekture crkve Svetog groba u Jeruzalemu. Njezina glazba razgrađuje ideju sakralne prostornosti u organsku zvučnu strukturu koja se uzdiže iz dubine i izranja prema svjetlu. Kiš gradi zvuk kao arhitekturu memorije i duhovnog intenziteta – prostor koji se ne definira zidovima, već slojevima akustičkih refleksija i emotivnih dubina.
U Liquid Space, Laura Čuperjani razvija koncepciju prostora kao pokretne mase – fluidne arhitekture koja stalno mijenja oblik. Zvuk se tretira kao materijal nestabilne geometrije: elastičan, protočan, bez središta. Djelo djeluje poput akustičkog organizma u procesu stalne transformacije, u kojem forma nastaje i nestaje unutar samog čina slušanja.
Emma-Kate Matthews, britanska skladateljica i arhitektica, u Betwixt & Between artikulira pojam liminalnog prostora – onog „između“: između tonova, između značenja, između percepcije i konstrukcije. Glazba se razvija kao niz mikro-sukoba i suživota, kao arhitektura dijaloga bez konačne rezolucije. Matthews gradi napetost između zvučnog materijala i fizičkog prostora izvedbe, naglašavajući kako arhitektura može postati aktivni akustički instrument.
Ansambl Synchronos
Ansambl Synchronos, sa sjedištem u Zagrebu, prepoznat je kao jedan od ključnih aktera u promicanju suvremenog skladateljskog izraza. Njihova je praksa usmjerena prema izvedbama novih djela, eksperimentalnim formama i uskoj suradnji sa živućim skladateljima. Članovi ansambla – James Hall(flauta), Bruno Philipp (klarinet), Vlatka Peljhan (violina), Smiljan Mrčela (violončelo), Mia Elezović(klavir) – ostvaruju interpretacije koje nadilaze tradicionalne obrasce koncertnog slušanja, pretvarajući izvedbu u polje istraživanja.
Prostor kao rezonantna ideja
Program Arhitektura i glazba u Uraniji nastavlja istraživanje odnosa između glazbe, prostora i percepcije. U kontekstu sve izraženije potrebe za interdisciplinarnim pristupom, projekt se pozicionira kao laboratorij eksperimentalnog mišljenja o prostoru – onome koji više nije samo fizička kategorija, već i akustička, konceptualna, psihološka.
Kao što je Peter Zumthor pisao o „atmosferama prostora“ i R. Murray Schafer o „zvučnim pejzažima“, ovaj program upisuje se u suvremenu tradiciju koja zvuk i arhitekturu shvaća kao dva komplementarna medija percepcije. Oba su materijalna, oba su vremenska i oba djeluju kroz tijelo – bilo da se radi o zvučnom valu ili o zidu koji odzvanja.
U tom se kontekstu koncert pretvara u svojevrsni akustički tekst, a slušanje postaje način interpretacije prostora. Nije riječ o glazbi u prostoru, nego o glazbi kao prostoru: o rezonantnoj prostornosti koja nastaje tek u trenutku izvedbe, među tijelima izvođača i publike.
Dodatni program i diskurzivni okvir
Koncert uključuje predavanje skladatelja i arhitekta Marka Slavičeka, koji će predstaviti povijesne pristupe glazbi kao prostornom mišljenju te otvoriti pitanja o konstrukciji, ritmu i materijalnosti kao zajedničkim pojmovima obiju disciplina. Nakon koncerta slijedi razgovor s Emmom-Kate Matthews, koji će publici omogućiti uvid u praksu autorice koja podjednako djeluje unutar glazbenog, arhitektonskog i istraživačkog konteksta.
Ovaj završni događaj ciklusa time prelazi okvire koncertne forme i postaje prostorni forum, mjesto gdje se teorija i praksa međusobno reflektiraju. Broj mjesta je ograničen, pa vas molimo da rezervirate svoje mjesto ovdje. Ulaz je uz donaciju od 10€!
Program je sufinanciran sredstvima Grada Zagreba i HDS-a.

ULUPUH-ovih modnih 50
2025-11-25 19:00 - 2025-12-05 17:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
ULUPUH-ovih modnih 50 slavi sve autore, pedagoge, fotografe, modele i dizajnere koji su kroz pet desetljeća oblikovali prepoznatljiv i trajno relevantan identitet hrvatske modne scene – živ organizam koji diše u ritmu vremena i uvijek gleda korak unaprijed.
Autor likovnog postava : Davor Klarić
Selekcija radova: Davor Klarić, Ines Zrnc Gregorina, Jadranka Hlupić Dujmišić
Posjetitelji će moći razgledati izložbu od 25. studenog do 5. prosinca u galeriji ULUPUH, Ilica 13, 1. kat, Zagreb, od ponedjeljka do petka od 10 do 17 sati i subotom od 10 do 15 sati. Vikendom i praznikom Galerija je zatvorena.

GSK Kerempuh: PREDSJEDNICI&CA
2025-11-25 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Lorena Matešić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: PLJUSKA
2025-11-26 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

Održiva Ura: Drvo – građevinski materijal budućnosti
2025-11-27 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Urania – prostor kreacije donosi novo izdanje programa Održiva Ura koje će se održati u četvrtak, 27. studenog u 17:30 sati. Ovoga puta naglasak je na pitanju koje iznova oblikuje europsku arhitektonsku i inženjersku kulturu: može li se drvo afirmirati kao temeljni građevinski materijal budućnosti i pod kojim uvjetima to može postati realna opcija u Hrvatskoj?
Program okuplja autore i stručnjake čiji radovi i profesionalna iskustva formiraju vrlo različite, ali komplementarne ulaze u temu: od arhitektonskog koncepta, preko konstruktivnih sustava, do izvedbenih procesa koji u praksi određuju stvarne domete gradnje drvom.
Moderator razgovora, Marko Gusić (ARGU studio), predstavit će kuću u Delnicama, realiziranu tijekom 2023. i 2024. godine. Projekt se pozicionira unutar konteksta ubrzanog klimatskog zagrijavanja te pitanja materijalne odgovornosti, pri čemu drvo funkcionira ne samo kao konstrukcijski sustav već i kao alat za redefiniranje odnosa arhitekture prema lokalnom okolišu. Kuća u Delnicama ističe se kao studija slučaja u kojoj se istražuje kako drveni sklopovi reagiraju na zahtjevne klimatske uvjete te koje prostorne i tehnološke mogućnosti otvaraju u ruralnom krajoliku.
Svoje iskustvo s projektiranjem i detaljizacijom drvenih kuća izložit će Mia Kozina i Duje Katić (KAKO studio) kroz prikaz kuće u Istri. U fokusu je proces donošenja odluke o gradnji drvom – postupak koji u hrvatskom kontekstu i dalje zahtijeva višeslojna istraživanja, komparacije troškova, provjeru izvedivosti i uvid u regionalnu praksu, osobito slovensku.
Konstrukcijsku perspektivu pružit će Juraj Pojatina (Studio Arhing), projektant s dugogodišnjim iskustvom rada na objektima izvedenima sustavima križno-lameliranih drvenih ploča (CLT). Njegov doprinos otvara pitanja normi, stabilnosti, preciznosti u projektiranju i međuodnosa arhitekta i konstruktera, odnosa koji je u drvenoj gradnji osobito presudan zbog užih tolerancija, prefabrikacije i povećane osjetljivosti na pogreške u projektnoj fazi.
Izvedbeni uvid donosi Miha Bogotaj (EKOART, Slovenija), čiji se studio specijalizirao za realizaciju drvenih konstrukcija i danas sudjeluje na nizu regionalno relevantnih projekata, uključujući i kuću KAKO studija koja je trenutno u izgradnji. Bogotajev pogled s gradilišta uvodi u diskusiju dimenziju koja se u hrvatskom kontekstu rijetko artikulira: infrastrukturni preduvjeti, organizacija montaže, logistika prefabrikata i standardi koji razlikuju razvijenije od tek nastajućih tržišta drvene gradnje.
Održiva Ura ovom temom želi artikulirati šire pitanje: što drvo znači za arhitekturu danas i kako se ta značenja transformiraju pod utjecajem klimatskih, ekonomskih i društvenih pritisaka? Razgovor problematizira razlike između percepcije drva kao tradicionalnog materijala i stvarnosti suvremenih drvenih konstrukcija, koje se temelje na sofisticiranim tehnološkim sustavima, digitalnoj proizvodnji i specifičnim znanjima suradničkih timova.
U vremenu kada održivost više nije poželjna retorička figura nego nužan kriterij projektiranja, drvo dobiva potencijalnu ulogu ključnog aktera transformacije graditeljstva. Program u Uraniji otvara prostor za argumentiranu razmjenu iskustava, kritički uvid i stvaranje stručnog diskursa koji nadilazi uobičajene pojednostavljene interpretacije održive arhitekture.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

OBLJETNICA 70 GODINA ČASOPISA PERISTIL
2025-11-27 18:30 - 20:00 | ULUPUH Preradovićeva 44, Preradovićeva 44, Zagreb, Croatia (Local Name: Hrvatska)
Zašto još objavljujemo časopise?
Povodom objavljivanja novog broja znanstvenog časopisa Peristil i obilježavanja 70 godina njegova kontinuiranog izlaženja, Društvo povjesničara umjetnosti Hrvatske organizira razgovor o časopisima koji povezuju znanstvenu, kulturnu i umjetničku zajednicu, koji otvaraju prostor za razmjenu ideja, kritičko mišljenje i javni dijalog.
Od 1954. godine Peristil je središnje mjesto stručne i znanstvene razmjene u području povijesti umjetnosti. U proteklih sedam desetljeća časopis je zadržao temeljna načela izdavaštva, a istodobno se prilagođavao novim okolnostima. Danas je dostupan u otvorenom pristupu i uvršten u prestižnu međunarodnu bazu Scopus.
Razgovor će biti o časopisima koje objavljuju nezavisni i nekomercijalni izdavači, nasljednici izvorne ideje znanstvenog izdavaštva kakvu su u 17. stoljeću utemeljili Philosophical Transactions of the Royal Society u Londonu i Le Journal des sçavans u Parizu (1665.). Ti su prvi časopisi nastali iz nezavisnog, nekomercijalnog impulsa za dijeljenjem znanja, a ne iz institucionalne ili komercijalne izdavačke logike. U suvremenom kontekstu, kada je znanstveno izdavaštvo postalo globalna industrija koju u inozemstvu predvode velike nakladničke kuće, ponovno se postavlja pitanje: koja je danas uloga časopisa – prostor znanstvene komunikacije, dijaloga i suradnje, ili tek platforma za akademska napredovanja?
U razgovoru će sudjelovati stručnjaci iz različitih područja koji se bave izdavaštvom, znanstvenom komunikacijom i vrednovanjem znanstvenog rada. Drago nam je što su se odazvali kolege ne samo iz našeg područja, već i iz šire znanstvene i kulturne zajednice, uključujući goste iz Hrvatske udruge za znanstvenu komunikaciju (ZNAK) i osnivači časopisa za suvremenu umjetnost ETC. iz Ljubljane koji dijeli sličan nezavisni pristup izdavaštvu.
Sudionici razgovora:

Iva Grabarić Andonovski, predsjednica udruge ZNAK )Hrvatska udruga za znanstvenu komunikaciju) i urednica časopisa Food Technology and Biotechnology
Dragan Damjanović, član uredništva Peristila, član Matičnog odbora Nacionalnog vijeća za visoko obrazovanje, znanost i tehnološki razvoj
Lara Mejač, povjesničarka umjetnosti, suosnivačica časopisa ETC i jedna od njegovih kustosica
Miroslav Rajter, suautor knjige Komunikacija o znanosti
Marko Špikić, član uredništva časopisa Peristil i dopredsjednik DPUH-a
Moderator: Martina Petrinović, izvršna urednica Peristila

Nakon razgovora slijedi domjenak uz druženje i neformalni nastavak obilježavanja obljetnice, a bit će moguće nabaviti i tiskani primjerak novog broja Peristila.

GSK Kerempuh: SVE ZBOG JEDNOG IMENA
2025-11-28 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

Ptičica za bor - ADVENTSKE RADIONICE U ŠKOLSKOM MUZEJU
2025-11-29 10:00 - 12:00 | ZAGREB
Subota, 29. studenoga 2025. – Ptičica za bor
Izrada božićnog ukrasa od mekog filca s vezenim motivom.
Radionica potiče strpljenje, preciznost i likovni izraz.
Subota, 6. prosinca 2025. – Božićna bajka u papiru
Kreativna radionica izrade unikatnih čestitki u quilling tehnici – spoj mašte, tradicije i blagdanskog duha.
Utorak, 16. prosinca 2025. – Zamiriši Božić
Izrada mirisnih, ručno rađenih sapunčića u božićnim oblicima i bojama.
Savršen spoj kreativnosti i darivanja.
Vrijeme: 10:00 – 12:00 sati
Namijenjeno: djeci osnovnoškolskog uzrasta i obiteljima
Sudjelovanje: uz prethodnu prijavu (broj mjesta ograničen)
Mjesto održavanja: Hrvatski školski muzej – Galerija Školica za 5, Hebrangova 5, Zagreb

GSK Kerempuh: GRUNTOVČANI
2025-11-30 20:00 - 22:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mladen Kerstner
Autor adaptacije: Boris Svrtan
Redatelji: Boris Svrtan i Rajko Minković
Popularna i omiljena dramska serija “Gruntovčani” autora Mladena Kerstnera u režiji Kreše Golika uvodila je brojne televizijske gledatelje u živopisan, autentičan i duhovit prikaz društvenoga života i mentaliteta “malog čovjeka” u fiktivnom podravskom selu.
U ovoj priči koja se događa u današnje vrijeme, u 21. stoljeću, zatičemo poznate i nezaboravne likove iz Kerstnerovog remek-djela – Dudeka, Regicu, Presvetlog, Cinobera, Martina, Matulu, Babicu, Besnoga, Greticu i druge – a svi se oni nalaze pred velikim izazovima novoga doba. Kada u njihov miran život u Gruntovcu bane državna tajnica Marinela Puvalo, predstavnica novog tipa hrvatskog kapitalizma, i donese megalomansku ideju o gradnji spojnice na europski koridor i industrijske zone, stvari se do te mjere uzburkaju da karakteri i mentalitet naših poznatih likova uz peripetije i međusobne sukobe dođu do punog izražaja.
Lektorica i jezična savjetnica: Ines Carović
Scenograf: Boris Svrtan
Scenograf suradnik: Branko Lepen
Kostimografkinja: Vedrana Rapić
Oblikovatelj svjetla: Aleksandar Mondecar
Autori glazbe: Glazbena družina Cinkuši, Živan Cvitković / Dubravko Ivančan i Ivica Kiš
Autor videa: Rajko Minkovic
Montažer videa: Leon Bjelinski
Autori fotografija: Ivan Posavec, Luka Dubroja
Inspicijentica: Mirela Tihava

Igraju:
Dudek – Matija Šakoronja
Regica – Mirela Videk Hranjec
Presvetli – Hrvoje Kečkeš
Jura / Rok Vađon / Štef – Josip Brakus
Cila – Mia Begović
Cinober – Boris Svrtan
Kata – Anita Matić Delić
Gretica – Nina Erak-Svrtan / Ana Maras Harmander
Matula – Filip Detelić
Roza/Babica – Ines Bojanić
Marinela Puvalo – Ornela Vištica
Besni – Luka Petrušić
Inženjer / Videk / Konobar – Karlo Mlinar
Martin – Ivica Zadro

U predstavi se koristi pjesma “Podravina ravna” skladatelja Živana Cvitkovića i tekstopisca Dubravka Ivančana u aranžmanu Glazbene družine Cinkuši i a cappella izvedbi Maje Posavec.
Spikerica TV vijesti: Zrinka Vrabec Mojzeš.
Spikerica Radija Gruntoval: Ines Bojanić.
Zahvaljujemo Ivanu Ivančanu na ustupljenim autorskim pravima.
Popusti na grupne posjete (10 i više osoba)
Prodaja na tel. 01/4833 645, 01/4833 646

Održiva Ura: ESG u fokusu – Powered by Erste
2025-12-04 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Završno izdanje ovogodišnjeg ciklusa Održiva Ura: ESG u fokusu – Powered by Erste, koje će se održati u četvrtak, 4. prosinca u 17:30 sati u Uraniji – prostoru kreacije, tematizira održivost kroz prizmu gastronomije, potrošačkih navika i cirkularnih modela u prehrambenoj i event industriji. ESG okvir, koji se uobičajeno promatra kroz poslovne metrike, ovdje se promatra kao kulturni proces – oblik svakodnevnog ponašanja koji određuje kako proizvodimo, pripremamo, konzumiramo i zbrinjavamo hranu.
Sudionici:

Zdravko Tomšić, profesionalni chef, konzultant i edukator
Daniel Fischer, vlasnik / CEO, Fišer d.o.o. – RevoUnion distributer za Hrvatsku
Nataša Jukić, Senior kreativna producentica, native odjel 24sata
Ana Marija Šimić, voditeljica HoReCa digitalnih platformi, METRO Hrvatska
Anita Markota Štriga, Direktorica Sektora razvoja poslovanja za privatne klijente, Erste banka
Razgovor će moderirati Bojana Mrvoš, novinarka 24sata.

Prema izvoru IDOP-a (Imenik dugoročno održivih praksi), u Hrvatskoj se godišnje baci više od 286 tisuća tona hrane, pri čemu restoranima pripada značajan udio. Prakse održivog kuhanja, od preciznog planiranja do potpunog korištenja namirnica, postaju tako stvarna poluga društvenog učinka, a ne samo etička gesta. U fokusu razgovora je pitanje koliko prehrambeni sustavi, od profesionalnih kuhinja do kućanstava, sudjeluju u ukupnom ekološkom otisku te koje su metode koje dokazano smanjuju količinu otpada bez kompromisa u kvaliteti.
Projekt Pojedi me do kraja predstavit će dosadašnji utjecaj kampanje na promjenu navika gostiju u restoranima te kulturu odnosa prema nepojedinoj hrani. Projekt je otvorio temu odgovorne potrošnje na mikro razini: što znači zadržati i iskoristiti ono što je već pripremljeno, plaćeno i proizvedeno, umjesto da postane dio statistike otpada.
Iz perspektive financijskog sektora, Erste banka donosi pregled ESG inicijativa Diners brenda koje su, u Hrvatskoj i u inozemstvu, usmjerene na održive poslovne modele, smanjivanje ugljičnog otiska i podršku projektima iz područja gastronomije i kružne ekonomije. U fokusu je pitanje kako financijski instrumenti mogu potaknuti praksu održive potrošnje.
Zdravko Tomšić, chef, edukator i jedan od začetnika hrvatske fine dining scene, govorit će o primjeni principa održivog kuhanja u profesionalnim kuhinjama te o tome kako iste metode mogu funkcionirati u kućanstvima. Tema obuhvaća cjelovito korištenje namirnica, preciznije planiranje jelovnika, odgovornu nabavu i razvoj kulinarskih tehnika koje smanjuju otpad, ali povećavaju nutritivnu i gastronomsku vrijednost.
Model kružne upotrebe ambalaže predstavit će Daniel Fischer, Sales manager RevoUnion, sa sustavima višekratnih čaša i spremnika za hranu razvijenih za festivale i velike događaje. Izlaganje analizira logistiku, infrastrukturu i utjecaj ovih rješenja na smanjivanje količine jednokratne plastike u urbanim kulturnim praksama.
Nakon pojedinačnih izlaganja slijedi moderirani razgovor u kojem će se otvoriti pitanje kako objediniti ove raznolike discipline – od profesionalnog kuhanja do potrošačkog ponašanja, zakonodavstva i financijskih mehanizama – u održivi sustav koji funkcionira u praksi, a ne samo na razini preporuka.
Susret završava kratkim Q&A segmentom i prezentacijom zalogaja pripremljenih prema zero food waste principima. Kroz konkretne kulinarske primjere prikazuje se kako se teorija održivog kuhanja pretače u stvarne, izvedive i svakodnevne prakse.
Ovim događanjem se zatvara ovogodišnje izdanje ciklusa Održiva Ura: ESG u fokusu, koje je tijekom 2025. kontinuirano otvaralo teme održivosti kroz intersekciju arhitekture, energetike, gastronomije i kulturnih navika. Završni susret posvećen hrani naglašava da su promjene prehrambenih praksi i potrošačkih navika jednako bitne kao i tehnička rješenja, možda čak i brže primjenjive i vidljivo učinkovitije.
Događanje je besplatno, ali je broj mjesta ograničen, stoga pozivamo sve zainteresirane da se prijave ovdje.

Milan Pelc: Teškim vremenima usprkos - opstanak kulture u doba humanizma i renesanse
2025-12-04 18:00 - 19:00 | Galerija Klovićevi Dvori, Jezuitski trg 4, Zagreb, Croatia (Local Name: Hrvatska)
Razdoblje od sredine 15. do konca 16. stoljeća u hrvatskim zemljama doima se poput medalje s jednom sjajnom i jednom mračnom stranom. Sjajna je strana kultura humanizma i renesanse koja se i na jugu i na sjeveru Hrvatske uspostavlja i razvija u mnogim oblicima i manifestacijama – ponajviše u književnosti i likovnoj umjetnosti. Mračna strana posljedica je osmanlijskog prodora prema zapadu Europe, pri čemu je Hrvatskoj pripala teška zadaća obrane kršćanstva (antemurale christianitatis). U predavanju će se pred izlošcima u prostoru Galerije Klovićevi dvori evocirati to razdoblje borbe za opstanak u kojem unatoč glasnom govoru oružja muze ipak ne šute.
Milan Pelc je povjesničar umjetnosti trajno usmjeren na razdoblje kasnog srednjeg vijeka i renesanse u Hrvatskoj i Europi. Posebno se bavi poviješću europske i hrvatske grafike te knjižne ilustracije ranoga novog vijeka (1400.–1700.), kao i poviješću hrvatske grafike 19. i ranog 20. stoljeća. Njegovi istraživački interesi obuhvaćaju i povijest knjige i vizualnih medija te povijest i teoriju povijesti umjetnosti. O tim je temama objavio niz znanstvenih i stručnih članaka, kataloge izložbi te više knjiga.
* predavanje u izložbenom prostoru izložbe “U početku bijaše kraljevstvo”
